b'\n_START_ARTICLE_\n\xc5\xbdiemos kelias\n_START_PARAGRAPH_\n\xc5\xbdiemos kelias (angl. winter road, rus. \xd0\xb7\xd0\xb8\xd0\xbc\xd0\xbd\xd0\xb8\xd0\xba)\xc2\xa0\xe2\x80\x93 automobili\xc5\xb3 kelias, tinkamas naudojimui tik \xc5\xbeiem\xc4\x85, kai oro temperat\xc5\xabra minusin\xc4\x97. Esant teigiamai temperat\xc5\xabrai tokie keliai tampa klamp\xc5\xabs, pelk\xc4\x97ti, tod\xc4\x97l n\xc4\x97ra tinkami va\xc5\xbeiavimui. Be to, tokiuose keliuose da\xc5\xbenai n\xc4\x97ra tilt\xc5\xb3, tod\xc4\x97l vandens telkinius galima kirsti, tik kai jie padengti ledu. Tokie keliai b\xc5\xabdingi \xc5\xa1iauriniams Kanados, Sibiro ir poliarin\xc4\x97s Rusijos regionams. \xc5\xbdiemos keli\xc5\xb3 d\xc4\x97ka \xc4\xaf atokius regionus galima gabenti sunkius krovinius (pvz., naftos verslov\xc4\x97ms), kuriuos sud\xc4\x97tinga pristatyti oro transportu.'